**Մանադո** (ինդոն.՝ Manado), Ինդոնեզիայի Հյուսիսային Սուլավեսի նահանգի մայրաքաղաքը, գյուղատնտեսական և ձկնորսական առևտրի ու դայվինգի հայտնի կենտրոն։ Քաղաքը տեղակայված է համանուն ծովածոցի ափին գտնվող լեռնային տարածքում և ունի 9 շրջան։

Պատմություն
-----------

Հոլանդական Արևելյան Հնդկաստանի ընկերությունը 1658 թվականին այստեղ ամրոց է կառուցել, որը կոչվում է *Ամստերդամի Ֆորտ*։ Դրանից հետո Մանադոն, ինչպես Ինդոնեզիայի մյուս արևելյան շրջանները, ենթարկվել է քրիստոնեացման։ Քաղաքում դեռևս կանգուն է *Gereja Sentrum* եկեղեցին (ի սկզբանե կոչվել է *Oude Kerk*), որը կառուցվել է հոլանդացի առաջին միսիոներների կողմից։

1830 թվականին Նիդերլանդների կառավարությունը այստեղ է աքսորել ճավայական արքայազն Դիպոնեգորոյին, ով խռովություն էր բարձրացրել հոլանդացիներից անկախանալու նպատակով։

1919 թվականին քաղաքում հիմնադրվել է Սուլավեսիի Առաքելական պրեֆեկտուրան, իսկ 1961 թվականին վերակազմավորվել է Մանադոյի թեմի։

1958 թվականին քաղաքը ռմբակոծվել է կառավարական ուժերի կողմից։ Այն բանից հետո, երբ Պերմեստայի ապստամբ շարժումը, որ իշխանություններից պահանջում էր քաղաքական և տնտեսական բարեփոխումներ, իր կենտրոնակայանի հետ տեղակայվել է քաղաքում, Ջակարտան փետրվարին հաստատել է Մանադոյի ռմբակոծումը։ Իսկ նույն տարվա հունիսին Ինդոնեզիայի բանակի զորքերը մտել են քաղաք։

2009 թվականի մայիսի 11-15-ը այստեղ անցկացվել է Համաշխարհային օվկիանոսի հիմնախնդիրների միջազգային խորհրդաժողովը, որին մասնակցել են 121 պետությունների ներկայացուցիչներ։ Քննարկման հիմնական թեման Համաշխարհային օվկիանոսի դերի գնահատումն էր գլոբալ տաքացման մեջ։

2012 թվականի հունվարի 8-15-ը Մանադոյում հյուրընկալվել է Հարավարևելյան Ասիայի զբոսաշրջության ֆորումը։ Միջոցառմանը մասնակցել են ավելի քան 1600 պատվիրակներ (զբոսաշրջության ոլորտի աշխատողներ, տարբեր երկրների արդյունաբերության նախարարներ, ինչպես նաև լրագրողներ)։

Տնտեսություն
------------

Մանադոյի շրջակայքում աճեցվում են մեխակ, սուրճ և կոկոսյան արմավենի։ Կան ձեռնարկություններ գյուղատնտեսական արտադրանքի վերամշակման համար, կազմակերպվում է սուրճի, շաքարեղեգի, մշկընկույզի, արժեքավոր փայտի տեսակների արտահանում։ Լավ զարգացած են փայտամթերումը, ձկնորսությունը և խեցեգործությունը։ Գոյություն ունեն միջազգային օդանավակայան, միջին և բարձրագույն ուսումնական հաստատություններ։

Տեսարժան վայրեր
---------------

Մանադոյում առավել զարգացած է էկոտուրիզմը։ 1991 թվականից այստեղ գործում է Բունակեն-Մանադո Տուա ծովային ազգային պարկը, որն իր տեսակի մեջ առաջինն է Ինդոնեզիայում։ Այս վայրը գրավում է բազմաթիվ ջրասուզակների իր կորալյան պատերով և ստորջրյա հարուստ ֆաունայով։ Հարկ է նշել, որ այստեղ հայտնաբերվել են լաթիմերիա ձկներ, որոնք համարվում են կենդանի բրածոներ։ Արշավականների համար հետաքրքիր է Մանադոյից հարավ գտնվող Լոկոն և Մինհասու հրաբուխների շրջակայքը։ Դեպի արևելք գտնվում է Տանգկոկո արգելոցը, որտեղ կարելի է տեսնել աշխարհի ամենափոքր պրիմատներին, ռնգեղջյուրների, եղնիկների և վայրի բնության այլ ներկայացուցիչների։

Քաղաքի մաս կազմող Բունակեն կղզին ունի վայր դայվինգի համար և ծովային զբոսայգի։

* Քաղաքային տեսարանՔաղաքային տեսարան
* «Մեգա Մոլ» ժամանցի կենտրոն«Մեգա Մոլ» ժամանցի կենտրոն
* Չինական վանքՉինական վանք

Կլիմա
-----

| Մանադոյի կլիմայական տվյալները |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | Տարի  |
| Միջին բարձր °C (°F) | 29.4 (84.9) | 29.5 (85.1) | 30.0 (86) | 31.4 (88.5) | 31.4 (88.5) | 31.2 (88.2) | 31.3 (88.3) | 32.0 (89.6) | 32.3 (90.1) | 31.7 (89.1) | 30.9 (87.6) | 30.1 (86.2) | 30.9 (87.6) |
| Միջին օրական °C (°F) | 25.4 (77.7) | 25.4 (77.7) | 25.7 (78.3) | 26.4 (79.5) | 26.4 (79.5) | 26.2 (79.2) | 26.1 (79) | 26.6 (79.9) | 26.4 (79.5) | 26.3 (79.3) | 26.3 (79.3) | 25.8 (78.4) | 26.1 (79) |
| Միջին ցածր °C (°F) | 22.3 (72.1) | 22.2 (72) | 22.3 (72.1) | 22.4 (72.3) | 22.4 (72.3) | 22.3 (72.1) | 21.8 (71.2) | 21.9 (71.4) | 21.2 (70.2) | 21.8 (71.2) | 22.3 (72.1) | 22.5 (72.5) | 22.1 (71.8) |
| Տեղումներ մմ (դյույմ) | 427 (16.81) | 361 (14.21) | 338 (13.31) | 266 (10.47) | 268 (10.55) | 277 (10.91) | 170 (6.69) | 121 (4.76) | 149 (5.87) | 256 (10.08) | 290 (11.42) | 365 (14.37) | 3288 (129,45) |
| Միջին ամսական արևային ժամ | 129 | 119 | 155 | 168 | 168 | 144 | 176 | 210 | 179 | 172 | 157 | 152 | 1929 |
| *աղբյուր: Գերմանիայի եղանակային ծառայություն* |

Քույր քաղաքներ
--------------

* {{{2}}} Դավաո, Ֆիլիպիններ
* {{{2}}} Զամբոանգա, Ֆիլիպիններ

Ծանոթագրություններ
------------------

1. 1 2 3 4 5 6 7 8 9 10 11  Ինդոնեզիայի ներքին գործերի նախարարի 2022 թվականի թիվ 050-145 հրամանագիրը
2. ↑  The Master Book of Indonesian Territory Data 2015 (ինդոն.)
3. ↑  Մանադոն ՄՍՀ-ում
4. ↑  Конференция по проблемам мирового океана открылась в Индонезии — ՌԻԱ Նովոստի, 11.05.2009
5. ↑  «Словарь современных географических названий»*Под общей редакцией акад. В. М. Котлякова* Манадо // Словарь современных географических названий. — Екатеринбург: У-Фактория. — 2006. Екатеринбург: У-Фактория, 2006
6. ↑  «Station 97014». Federal Ministry of Transport and Digital Infrastructure. Արխիվացված է օրիգինալից 2017 թ․ հոկտեմբերի 17-ին. Վերցված է 2017 թ․ հուլիսի 29-ին.

Արտաքին հղումներ
----------------

|  |  |
| --- | --- |
|  | Վիքիճամփորդն ունի ***Manadoին*** առնչվող զբոսաշրջային տեղեկատվություն։ |

* Մանադոյի եղանակը

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մանադո» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուսի և Եփրոնի · Մեծ կատալոնական · Մեծ նորվեգական · Մեծ սովետական (1 հրտ.) |
|  |
| Չափորոշչային վերահսկողություն | GND: 4524711-0 · LCCN: n79055099 · VIAF: 131335540 · WorldCat VIAF: 131335540 |

 |